หุ้นปิดเช้าบวก 8.05 จุด
ดัชนีช่วงเช้าปิดที่ระดับ 1,540.12 จุด เพิ่มขึ้น 8.05 จุด(+0.53%) มูลค่าการซื้อขาย 30,291.40 ล้านบาท
20 ก.พ. 2556

ดัชนีช่วงเช้าปิดที่ระดับ 1,540.12 จุด เพิ่มขึ้น 8.05 จุด(+0.53%) มูลค่าการซื้อขาย 30,291.40 ล้านบาท 
ตลาดหลักทรัพย์ปิดตลาดช่วงเช้าวันนี้ที่ระดับ 1,540.12 จุด เพิ่มขึ้น 8.05 จุด(+0.53%) มูลค่าการซื้อขาย 30,291.40 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,541.93 จุด และแตะจุดต่ำสุดของช่วงเช้าที่ระดับ 1,536.53 จุด
นายปริญทร์ กิจจาทรพิทักษ์ ผู้อำนวยการอาวุโส ฝ่ายวิเคราะห์หลักทรัพบ์ บล.เคทีบี(ประเทศไทย) กล่าวว่า ตลาดหุ้นไทยเช้านี้ปรับตัวขึ้นต่อไปได้ โดยรวมเคลื่อนไหวใกล้เคียงกับตลาดหุ้นอื่นในภูมิภาคเอเชีย โดยคาดว่าจะรับแรงซื้อจากนักลงทุนต่างชาติหลังจากที่ได้มีการขายออกมาในช่วงก่อนหน้านี้ ประกอบกับผลประกอบการของบริษัทจดทะเบียนที่ออกมาดี และยังมีแนวโน้มที่จะดีขึ้นอย่างต่อเนื่อง
แนวโน้มการลงทุนในช่วงบ่ายนี้ นายปริญทร์ กล่าวว่า ต้องรอติดตามผลการประชุมคณะกรรมการนโยบายการเงิน(กนง.) โดยหากมองในเชิงของการวิเคราะห์ไม่ว่าผลจะออกมาในทิศทางไดก็จะไม่มีผลในทางลบต่อตลาดหุ้นไทย โดยหากมีการปรับลดอัตราดอกเบี้ยนโยบายลง 0.25 % จะส่งผลให้ตลาดหุ้นไทยสามารถปรับตัวขึ้นไปต่อได้อีก หรือหากไม่มีการปรับลดอัตราดอกเบี้ยนโยบายลง แต่ในทางปฏิบัติสิ่งที่เห็นคือ ธนาคารพาณิชย์ทั้งระบบ ได้มีการปรับลดอัตราดอกเบี้ยเงินฝากลงล่วงหน้าไปแล้วในช่วง 1-2 สัปดาห์ก่อน ส่งผลให้มองว่าถึงแม้จะมีการลดหรือไม่มีการลดอัตตราดอกเบี้ย ก็ไม่ได้ส่งผลกระทบในด้านลบต่อ Sentiment ของตลาดหุ้นไทย
โดยในช่วงบ่ายมองว่าหากมีการลดอัตราดอกเบี้ยนโยบายลง โอกาสที่ดัชนีฯจะปรับตัวขึ้นเพื่อเข้าหา 1,550 จุดจะมีมากขึ้น แต่ถ้าหากไม่ได้มีการปรับลด กรอบการเคลื่อนไหวของตลาดจะอยู่ที่แนวรับ 1,535 จุด แนวต้าน 1,545 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                     THCOM  มูลค่าการซื้อขาย 1,363.41 ล้านบาท ปิดที่  27.50 บาท เพิ่มขึ้น  2.00 บาท           LOXLEY มูลค่าการซื้อขาย 1,143.26 ล้านบาท ปิดที่   6.65 บาท เพิ่มขึ้น  0.35 บาท          TCAP   มูลค่าการซื้อขาย 1,045.36 ล้านบาท ปิดที่  45.00 บาท เพิ่มขึ้น  1.75 บาท          SCB    มูลค่าการซื้อขาย 1,027.57 ล้านบาท ปิดที่ 175.00 บาท เพิ่มขึ้น  1.50 บาท          PTT    มูลค่าการซื้อขาย   996.34 ล้านบาท ปิดที่ 357.00 บาท ลดลง   1.00 บาท